Η θέση του σπιτιού είναι άριστη. Σε κεντρικό σημείο, δίπλα στη Μητρόπολη, πολύ κοντά και στο Σύνταγμα και στο Μοναστηράκι, αλλά σε πάρα πολύ ήσυχο δρόμο. Το σπίτι είναι εξαιρετικό. Πεντακάθαρο, ευρύχωρο, βολικό, εξοπλισμένο με όλα τα αναγκαία. Πολύ όμορφα διακοσμημένο, με συνδυασμό κλασικών και μοντέρνων στοιχείων. Ιδιαίτερα ζεστό (το επισκεφτήκαμε χειμώνα). Με τα καινούρια πολύ καλής ποιότητας κουφώματα, τα ξύλινα πατώματα, και την κεντρική θέρμανση που λειτουργούσε κάποιες ώρες τα απογεύματα, διατηρούσε μια πολύ ευχάριστη θερμοκρασία όλη τη μέρα χωρίς να χρειαστεί να χρησιμοποιήσουμε καθόλου τα aircondition. O Nίκος ήταν υποδειγματικός οικοδεσπότης. Ευγενέστατος, μας εξυπηρέτησε άψογα και κατά την άφιξη και κατά την αναχώρηση. Είμαστε απόλυτα ικανοποιημένοι και αισθανόμαστε ότι η αξία του όλου πακέτου (σπίτι, θέση σπιτιού, συμπεριφορά οικοδεσπότη) είναι πολύ μεγαλύτερη από τα χρήματα που πληρώσαμε Εννοείται ότι συστήνουμε το σπίτι ανεπιφύλακτα.